Man se lyk op kleinhoewe gevindArgieffoto: Nico Strydom Kapt. Sarah Mcira, woordvoerder van die polisie, het gesê Brand Steyn (40) se liggaam is in sy slaapkamer gevind, met ŉ koeëlwond in sy kop. ŉ Vriend van Steyn het glo bekommerd geraak omdat hy Steyn sedert Dinsdag nie op sy selfoon in die hande kon kry nie. Hy het gaan ondersoek instel en op sy liggaam afgekom. “Dit is nie duidelik wanneer Steyn vermoor is of wat die motief vir die moord was nie,” het Mcira gesê. “Sover kan ons nie bevestig of enigiets uit die huis vermis word nie. Ons weet ook nie hoeveel verdagtes betrokke was nie. ŉ Vuurwapen waarvan die reeksnommer afgevyl is, is wel op die toneel gevind.” Mcira kon nie bevestig of Steyn op die kleinhoewe gewerk het nie, maar het gesê hy het alleen gewoon. ŉ Saak van moord word ondersoek.